Coba jelasin Sejarah dari Sekolah Menengah Kebangsaan Tengku Abdullah dalam bahasa melayu dong

Pada tahun 1965, sekolah ini telah dibuka dengan rasminya dengan nama Sekolah Anika Jurusan, Pekan. Pada awal penubuhannya, sekolah ini menumpang di bangunan Sekolah Kebangsaan Pusat  yang kini SK Seri Biram, Pekan.

Bangunan sekolah baru dan asrama sekolah telah siap dibina dan digunakan pada tahun 1967. Pada tahun tersebut juga, kumpulan perintis pelajar-pelajar Tingkatan 3 mengambil peperiksaan SRP (Sijil Rendah Pelajaran).

Perasmian sekolah dan asrama baru dengan nama Sekolah Menengah (Rendah) Kebangsaan Pekan oleh Almarhum Sultan Abu Bakar Ibni Almarhum Sultan Abdullah, Sultan Pahang, telah diadakan pada 23 Mei 1969.

Pada 23 September1973, PIBG Sekolah Menengah (Rendah) Kebangsaan Pekan telah ditubuhkan. Pada bulan Jun 1974, PIBG sekolah ini telah diterima menjadi ahli gabungan PIBG Daerah Pekan. Hari Ucapan dan Penyampaian Hadiah kali pertama telah diadakan pada 24 Julai 1975.

Pada 16 Februari 1979, secara rasminya nama Sekolah Menengah (R) Kebangsaan Pekan telah ditukar nama kepada Sekolah Menengah Kebangsaan Tengku Abdullah, Pekan.

Pada 31 Mei 1981, YAB Datuk Mohd Najib bin Tun Hj Abdul Razak, Timbalan Menteri Pelajaran pada ketika itu telah merasmikan Hari Ucapan dan Penyampaian Hadiah serta Mesyuarat Agung PIBG.

Mesyuarat Agung Penubuhan Koperasi SMK Tengku Abdullah Berhad telah dibuat pada tanggal 13 Mei 1982. Pada tahun 1985 pula telah menyaksikan pembinaan surau sekolah. Turutan dari itu padang sekolah telah dapat disempurnakan pada tahun 1986 dan pgada tahun berikutnya, 1987, Sukan Tahunan dapat diadakan buat pertama kalinya di padang tersebut. Gelanggang Tenis pula telah disiapkan pada tahun 1990.

SMK Tengku Abdullah, Pekan telah merayakan sambutan Jubli Perak pada tahun 1990.